id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id id id id ms id id id eu id id id ms en id en id ms id id id ms ms id id id id ms id ms ms ms id ms ms id ms ms id id id id id id id ms ms ms id ms ms pl ms id id ms ms id id ms id id ms ms ms de id id ms ms id id id id id id id id id ms id id id en id id hy hy hy ms ms en en en en en en id id id id id en id id jv ms id id it es id id en id ms ms ms ms ms ms
Tanda Sakit Gastrik Angin: Cara Nak Bezakan Dengan Sakit Perut Biasa!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sakit Perut Biasa @ Gastrik? Ini Cara Nak Bezakan Tanda Sakit Gastrik Angin
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Joseph Tan
Bagaimana menentukan sakit perut yang dialami adalah kesan gastrik atau tidak? Jom kenali perbezaan tanda sakit gastrik angin dengan sakit perut biasa.
Untuk mendapatkan lebih banyak info tentang Sistem Penghadaman, sila dapatkannya di sini.
Apa rasanya jika ada tanda sakit gastrik angin?
Biasanya individu dengan gastrik atau dalam istilah perubatan disebut gastritis akan mengadu rasa sakit menyucuk pada perut. Ia boleh bertambah baik mahupun bertambah buruk selepas makan atau muntah.
Mereka juga akan mengalami rasa ketidakselesaan pada bahagian atas perut dan tepat di bawah tulang dada.
Selain itu, tanda sakit gastrik angin yang akan dialami seperti:
Sensasi terbakar antara waktu makan atau pada waktu malam
Muntah darah atau keluar cecair kehitaman
Bagi kes gastrik teruk, mereka akan mengadu sakit dada, sesak nafas, lemah atau sukar menelan makanan atau minuman dan demam panas. Keadaan ini memerlukan rawatan perubatan segera!
Beza antara gastritis @ gastroenteritis
Sering berlaku kekeliruan antara tanda sakit gastrik angin dan gastroenteritis. Keduanya adalah keadaan yang berbeza.
Gastroenteritis – Keradangan (kerengsaan) perut dan usus disebabkan jangkitan
Gastritis – Keradangan lapisan perut dan jarang disebabkan oleh jangkitan
Gastrik adalah keadaan di mana lapisan perut menjadi merah dan bengkak atas pelbagai sebab.
Lapisan perut menghasilkan asid dan bahan lain yang berfungsi memecahkan nutrien makanan. Ia juga menghasilkan lendir bagi melindungi perut daripada asid yang dihasilkannya.
Semasa mengalami gastrik, lapisan ini terjejas dan tidak dapat melindungi perut daripada asid. Ia merosakkan sel perut serta boleh menyebabkan ulser dan pendarahan.
Bagi kebanyakan individu, kesan gastrik tidak serius dan dapat sembuh jika dirawat. Namun jika gastritis tidak dirawat, ia boleh berlanjutan selama bertahun-tahun.
Memahami punca bagi tanda sakit gastrik angin
Antara punca gastritis adalah:
Kerap makan makanan pedas sehingga mengganggu lapisan perut
Jangkitan bakteria hidup, Helicobacter pylori (H.pylori) pada lapisan lendir perut. Tanpa rawatan, ia boleh mengakibatkan ulser dan barah perut
Refluks hempedu – Jus pencernaan, dikenali sebagai hempedu berpatah balik ke perut daripada saluran hempedu yang menghubungkan hati dan pundi hempedu
Pengambilan alkohol dan dadah terlarang secara berlebihan
Pengambilan ubat antiradang non-steroid (NSAID) secara kerap seperti aspirin, ibuprofen atau ubat tahan sakit lain
Tekanan daripada kecederaan teruk, penyakit kritikal, tertelan racun secara sengaja atau tidak dan pembedahan utama
Tindak balas autoimun apabila sistem imun menyerang sel dan tisu badan sendiri (lapisan perut)
Anemia pernisius – Bentuk anemia yang berlaku ketika perut tidak dapat mencerna vitamin B12 dan menyebabkan kerengsaan lapisan perut, salah satu kesan gastrik
Individu berusia lebih berisiko mengalami gastritis kerana lapisan perut cenderung menipis seiring pertambahan usia dan lebih mudah mengalami jangkitan H.pylori atau gangguan autoimun
Masalah kesihatan lain seperti HIV/AIDS, penyakit Crohn dan jangkitan parasit
Merawat sakit gastrik angin
Tujuan rawatan adalah untuk mengurangkan jumlah asid dalam perut bagi melegakan simptom dan tanda sakit gastrik angin. Selain itu, ia juga membantu lapisan perut sembuh dan mengatasi punca yang menyebabkannya.
Ubatan bantu atasi kesan gastrik
Antasid – Bantu meneutralkan asid dalam perut dan meredakan rasa sakit dengan cepat
Penyekat histamin 2 (H2) -Mengurangkan pengeluaran asid bagi membolehkan lapisan perut sembuh
Perencat pam proton (PPI) – Mengurangkan pengeluaran asid lebih berkesan berbanding penyekat H2
Jika gastritis punca anemia pernisius, pengambilan vitamin B12 mungkin diberikan
Gastrik yang berpunca daripada jangkitan H.pylori akan diberikan preskripsi antibiotik dan ubat penghalang asid – untuk mengatasi pedih ulu hati
Perubahan gaya hidup & diet cegah masalah gastrik angin
Hindari makanan pedas, berasid atau bergoreng serta elakkan makanan merengsakan seperti laktosa daripada produk tenusu atau gluten daripada gandum
Pastikan saiz hidangan kecil dan makan dengan kerap
Elakkan atau kurangkan alkohol dan berhenti merokok
Gastrik teruk boleh menyakitkan lapisan perut serta meningkatkan risiko masalah kesihatan seperti:
Penyakit ulser peptik – Mengakibatkan luka menyakitkan pada saluran penghadaman atas
Polip gastrik -Sel kecil yang terbentuk pada lapisan dalam perut
Kanser perut – Boleh menjadi agresif atau tidak. Kesan gastrik disebabkan H.pylori meningkatkan risiko barah perut
Gastritis atrofik – Berlaku jika gastrik disebabkan bakteria H.pylori atau gangguan autoimun. Selain menyebabkan kadar vitamin tertentu rendah dalam darah, ia juga merosakkan sel lapisan perut yang menghasilkan jus pencernaan, sekali gus meningkatkan risiko barah perut
Mencegah sakit gastrik angin
Para saintis belum mengkaji sepenuhnya faktor yang boleh mengakibatkan sakit gastrik angin. Oleh sebab itu, agak sukar untuk mencegah keadaan ini.
Walau bagaimanapun, seseorang individu boleh mengurangkan risiko mengalami gastritis dengan:
Mengamalkan tahap penjagaan kebersihan tangan yang baik
Makan makanan yang dimasak sepenuhnya
Mengelakkan ubat-ubatan yang boleh merengsakan perut
Menghindari tabiat merokok dan elak mengambil minuman beralkohol
Kini anda telah tahu tanda sakit gastrik angin.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Gastritis: Could It Be the Cause of Your Bad Bellyache? https://health.clevelandclinic.org/gastritis-could-it-be-the-cause-of-your-bad-bellyache/, Accessed on Sept 20, 2021
Gastritis. https://www.mayoclinic.org/diseases-conditions/gastritis/symptoms-causes/syc-20355807,  Accessed on Sept 20, 2021
Gut Feelings About Gastritis. https://newsinhealth.nih.gov/2012/11/gut-feelings-about-gastritis, Accessed on Sept 20, 2021
Samy A. Azer; Hossein Akhondi. (2021). Gastritis. https://www.ncbi.nlm.nih.gov/books/NBK544250/, Accessed on Sept 20, 2021
Definition & Facts for Gastritis & Gastropathy. https://www.niddk.nih.gov/health-information/digestive-diseases/gastritis-gastropathy/definition-facts, Accessed on Sept 20, 2021
Gastritis. https://www.nhs.uk/conditions/gastritis/, Accessed on Sept 20, 2021
Ini 8 Petanda Anda Alami Gastrik Kronik (Gastritis), Ada Harapan Ke Untuk Sembuh?
Sakit Perut Akibat Gastrik Angin? Ikut 8 Cara Ini Untuk Atasinya!
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.